Arsenal hevur broytt mannagongdina viðvíkjandi bólkasølu av atgongumerkjum soleiðis, at vit ikki longur fáa avlagt 25 atgongumerki til ein ávísan dyst, sum vit so mugu royna at selja, meðan tey óseldu fara aftur til Arsenal. Nú mugu vit keypa atgongumerki sum vanligt, tvs. at tey, ið eru áhugað at fara til London, mugu keypa sær eitt atgongumerki beinanvegin. Hetta kann sjálvandi samskipast av felagnum, men felagið fer ikki at samskipa flogferðir og uppihald í London, tí tað er ov arbeiðskrevjandi og lønar seg ikki fíggjarliga-hvørki fyri felagið ella tey, sum fara til London. Hevur onkur hug til at fara til London at hyggja at einum ávísum dysti, er bara at siga frá, og vit vilja fegin hjálpa við at útvega atgongumerki gjøgnum felagið. Tað hava vit gjørt í heilt nógvum førum hetta kappingarárið. Dystir, ið eru lýstir til sølu, har deadline ikki er farin, eru: Arsenal-Crystal Palace 16. apríl (deadline 8. februar). Heimadystirnir eftir hetta eru ikki komnir á sølulistan enn, men teir eru: Arsenal-Norwich 30. apríl og Arsenal-Aston Villa 15. mai. Arsenal Føroyar fær tíverri ikki hjálpt við at fáa til vega atgonfumerki til útidystir. FA Cup-steypið er komið aftur í skápið, har ið tað hoyrir heima, so nú er klárt at atkvøða fyri Ársins leikari 2015. Hannis Egholm, útgreinar fyri Per Mertesacker, hvussu verjan hjá Arsenal skal skipast. Hetta er júst innan týski kletturin fekk handað serstaka tekning frá Arsenal Føroyum. Tað er stórur heiður, at verða kosin besti leikari. Arshavin, Wilshere, Mertesacker, Fabregas og van Persie eru nakrir av teim, ið hava fingið flest atkvøður. Ja, onkur-ikki so jaligur fjeppari vil vera við, at hvørjaferð leikari hevur fingið flest atkvøður, so eru teir farnir í onnur feløg....... Men Arshavin kom, sá og skoraði fýra mál móti Liverpool og 12 dystir seinni, varð hann kosin Ársins leikari í juni. Tað var, satt at siga, hæddapunktið á hansara Arsenal-karrieru. At vera kosin til Ársins leikara av tykkum. Alexis Sanchez hevur verið øgiligur, Santi Cazorla hevur funnið sær ein nýggjan leiklut á miðjuni, Ospina er komin inn og hevur verið tryggur. Ozil hevur verið genialur í løtum. Men hvat við Coquelin? Walcott fekk høvuðsleiklut í steypafinaluni. Er tað nógmikið....... Atkvøðugreiðslan verður her á síðuni til 1. juli.